
de partajare a seturilor de date spațiale și serviciilor de rețea

mun. Chișinău										data________

În corespundere cu prevederile Articolului 13 al Legii nr. 254/2016 cu privire la infrastructura națională de date spațiale și punctului 5 din Hotărârea de Guvern nr. 254/2018 privind aprobarea Regulamentului cu privire la normele de partajare a seturilor de date spațiale și serviciilor aferente între entitățile publice și terțe părți, Părţile, bazîndu-se pe relaţii de colaborare, au convenit asupra semnării prezentului Acord inter-instituțional de partajare a seturilor de date spațiale și serviciilor de rețea (în continuare Acord)

I. Părțile Acordului
Prezentul Acord este încheiat între:
1. >>Descrierea Instituției nr.1<< DENUMIREA, reprezentată de către NUMELE ȘI FUNCȚIA PĂRȚII SEMNATARE << (în continuare – Instituția 1)
și
2. >> Descrierea Instituției nr.2 << DENUMIREA, reprezentată de către NUMELE ȘI FUNCȚIA PĂRȚII SEMNATARE (în continuare – Instituția 2) , în continuare Părți semnatare.

II. Obiectul Acordului
2. Acest Acord reglementează colaborarea reciprocă între Părțile semnatare cu privire la accesul și condițiile de utilizare a datelor spațiale, și definește drepturile și obligațiile Părților semnatare la acest Acord. 
3. Acordul prevede în mod specific zona, graficul de timp și modul în care colaborarea prevăzută în punctul 2 va fi realizată. 
4. Acordul are drept scop partajarea datelor spațiale între Părțile semnatare pentru a >> specificați scopurile și descrieți inițiativa de partajare a datelor <<.

III. Formele de cooperare
5. >>Instituția 1<< prin prezenta se obligă să furnizeze pentru utilizare următoarele seturi de date spațiale oficiale în format digital (denumite în continuare – date spațiale): >> specificați datele  spațiale<<
6. >>Instituția 2<< prin prezenta se obligă să furnizeze pentru utilizare următoarele seturi de date oficiale în format digital (denumite în continuare – date spațiale): >> specificați datele spațiale<<

IV. Scopul utilizării datelor spațiale
7. Prin prezenta, Părțile semnatare se obligă să utilizeze datele spațiale prevăzute în punctele 5 și 6 din prezentul Acord, doar pentru realizarea sarcinilor publice ale fiecărei Părți semnatare, după cum este specificat în cadrul normativ relevant cu activitatea proprie.

V. Accesul la date spațiale și servicii de rețea
8. Accesul și utilizarea datelor spațiale menționate în punctele 5 și 6 din acest Acord se vor realiza în modul și forma determinată de Protocolul de partajare a seturilor de date spațiale și serviciilor de rețea între >> Instituția 1<< și >> Instituția 2<<  (în continuare – Protocol), care este anexat la acest Acord și formează parte integrală a acestuia.
9. Protocolul va descrie detaliile de implementare ale interacțiunii de lucru dintre Părțile semnatare, care va consta din pre-condițiile necesare pentru transmiterea prin servicii de rețea a datelor spațiale, iar Protocolul va oferi o descriere clară, completă și corectă a datelor supuse partajării.
10. Protocolul menționat în pct. 8 poate fi modificat și/sau completat în același mod ca și respectivul Acord.

IV. Condițiile de utilizare a datelor spațiale
11. Părțile semnatare sunt de acord să acceseze și să utilizeze datele spațiale, doar în scopul definit în punctul 7 al Acordului. 
12. În cazul în care Părțile semnatare utilizează datele spațiale descrise în punctele 5 și 6 ale prezentului Acord în scop de re-utilizare, ele sunt obligate să achite tarife dacă acestea sunt prevăzute în actele normative departamentale ale Părții semnatare, care furnizează datele spațiale. 
13. Părțile semnatare obțin dreptul non-exclusiv și netransferabil de a utiliza datele spațiale și serviciile de rețea de la o altă Parte.
14. Partajarea ulterioară a datelor spațiale obținute este interzisă. Datele spațiale pot fi transmise terțelor părți și făcute public doar după obținerea acceptului  de utilizare din partea  Părții semnatare, care deține setul de date spațiale. Orice parte terță, care a obținut accesul la date spațiale, este obligată să respecte condițiile de utilizare a datelor spațiale prevăzute în Acord și condițiilor de utilizare. Acceptarea acestor condiții se va face în formă scrisă de către terța parte, înainte ca datele spațiale să fie transmise.
15. Părțile semnatare își rezervă drepturile de proprietate intelectuală pentru datele spațiale și serviciile de rețea din competența lor juridică.
16. La expunerea sau utilizarea datelor spațiale, Părțile semnatare vor face referire directă și declarație de recunoștință către sursa de date spațială în conformitate cu legislația relevantă privind drepturile de proprietate intelectuală.
17. Părțile semnatare pot copia, adapta și combina datele spațiale cu alte date spațiale, pentru a crea produse (noi) derivate în format analog sau digital. La expunerea publică a produselor derivate (noi) în baza datelor spațiale oferite, Părțile semnatare vor indica drepturile de proprietate ale Părții semnatare care are în proprietate setul de date spațial inițial. 
18. Părțile semnatare vor întreprinde toate măsurile tehnice și organizaționale necesare pentru a proteja datele spațiale, evitând accesul neautorizat sau orice altă acțiune interzisă/eronată.
19. Părțile semnatare care posedă datele spațiale nu vor fi responsabile de orice daune fie directe sau indirecte, accidentale, de proprietate sau non-proprietate, daune cauzate în situații de forță majoră, pierderi sau costuri suportate drept rezultat al utilizării sau imposibilității de a utiliza serviciul de rețea și datele spațiale furnizate de acesta.

V. Modificarea, completarea și rezilierea Acordului
20. Acest Acord poate fi modificat prin consimțământul reciproc al tuturor Părților semnatare. 
21. Orice modificări la acest Acord vor fi făcute în scris și autentificate cu semnături de către reprezentanții autorizați ai tuturor Părților semnatare la acest Acord. 
22. Orice litigiu ce se referă la interpretarea sau implementarea acestui Acord va fi soluționat prin consultații între Părțile semnatare. 
23. Orice Parte semnatară poate rezilia acest Acord în orice moment printr-o înștiințare în formă scrisă, cu 30 zile în prealabil. 
23. Părțile semnatare sunt de acord, în momentul rezilierii acestui Acord (fie ca rezultat al încălcării lui sau din alt motiv), să înceteze utilizarea datelor spațiale și să nu păstreze careva copii ale datelor spațiale.

VI. Dispoziții finale
24. Acest Acord este încheiat pe o perioadă nedeterminată, cu excepția cazurilor când există o altă decizie comună a Părților semnatare și aceasta este comunicată.
25. Acordul este întocmit în două exemplare, câte un exemplar pentru fiecare Parte semnatară şi intră în vigoare la data semnării acestuia de către ambele părțile semnatare.

